Colias eurytheme
Exemplar lateris superioris speciminis conlecti Animalia — Arthropoda Classis : Insecta  Ordo : Lepidoptera  Familia : Pieridae  Subfamilia : Coliadinae  Genus : Colias  Species : Colias eurytheme  Colias eurytheme  Boisduval, 1852   Conservationis status NE Non censa (IUCN 3.1) Colias eurytheme (Anglice orange sulphur, alfalfa butterfly) est papilio subfamiliae Coliadinarum familiae Pieridarum, in America Septentrionali endemicus, a Canada meridiana ad Mexicum inventus, sed a Civitatibus Foederatis mediis et meridio-orientalibus abest. Haec species ad Coliades (Anglice clouded yellows, sulphurs) terrarum humilium pertinent. Aliae huius stirpis species sunt Colias philodice, Colias eriphyle, et Colias vitabunda, qui omnes inter Coliades philodice ut subspecies saepe digeruntur. Hybridizatio inter has species est frequens. Ergo parvum de suis coniunctionibus phylogeneticis dici potest, praeter quod ea fortasse ad Coliadem (philodice) eriphyle artius coniungitur quam taxinomistae saepe adsumunt. Larvae variis speciebus plantarum familiae Fabacearum, praecipue Medicaginis sativae, Meliloti albae, et Trifolii repentis, usitate nocte, vescuntur. Colias eurytheme aliquando fit frequentissima, cum gravis pestis frugum Medicaginis sativae sit.